Et trafikulykke tirsdag eftermiddag sendte tre personer på sygehuset.

En ældre dame overtrådte sin vigepligt på Markedsvej i Aars. Så da hun kørte ud i krydset, påkørte en mandlig billist med forkørselsret bilen. Den ældre dame havde en passager med i bilen, de sad fastklemt og måtte skæres fri af bilen. Alle tre blev kørt med ambulance til sygehus syd i Aalborg. - De er ikke alvorligt kvæstet, men der har alligevel været behov for et tjek på sygehuset, siger Karsten Kristensen, vagtchef ved Nordjyllands Politi. De to biler, der var involveret i ulykken blev begge totalskadet. - Normalt koster en vigepligtsovertrædelse en frakendelse af kørekortet, og det kommer det formentlig også til i det her tilfælde, siger vagtchefen.